Elize Schoeman – TjommE met SommE
Wil jy 'n franchise koop in die Mpumalanga omgewing? Kontak Elize, ons bemarker – sy sal jou gou-gou kan help om die regte inligting te kry en jou deur die proses by te staan sodat jy deel van die TjommE-span word.
Elize Schoeman is my naam en Wiskunde is beslis my pel! My roeping is om almal te laat verstaan dat daar pret in Wiskunde is. Om te sien wanneer 'n kind daardie "ek kry dit" oomblik ervaar, verskaf aan my groot plesier.
Ek is die ma van twee wonderlike seuns, Zander en Zuan. Hulle is ook lief vir Wiskunde en vaar uitstekend daarin (as gevolg van hulle blootstelling aan TjommE met SommE vanaf 3jaar oud).
Ek wil graag die persepsie verander dat Wiskunde moeilik en slegs vir slim kinders is.
In my jare as 'n TjommE-fasiliteerder en franchise eienaar (nou BEMARKER) het ek gesien dat as die vrees vir Wiskunde verdwyn, beter punte verskyn.
Ek voel sterk dat alle leerders in staat moet wees om Tjomme met somme te kan maak. Hierdie besonderse en unieke program het die potensiaal om Wiskunde vir alle kinders toeganklik te maak en ek sien dit as my Godgegewe verantwoordelikheid om ook hierdie gawe ten volle uit te leef.